Jabarkan Naratif Asas dari Ayat-ayat Syaitan dalam bahasa melayu

Ada beberapa rujukan yang melaporkan peristiwa yang didakwa berlaku, dan juga berbeza dalam pembinaan jalan ceritanya dan perincian naratifnya. Akan tetapi ia semua dikumpul untuk menghasilkan satu cerita asas. Versi-versi yang berbeza bagi cerita ini semuanya boleh dijejaki kepada seorang periwayat, Muhammad bin Kaab, yang hidup dalam dua generasi sebelum penulis biografi, Ibn Ishaq. Dalam bentuk asasnya, cerita ini melaporkan bahawa Nabi Muhammad hendak mengislamkan kaumnya dan penduduk Makkah. Ketika itu Muhammad mengucapkan ayat-ayat daripada Surah An-Najm sebagai wahyu yang disampaikan oleh malaikat Jibrail: Pernahkah kamu melihat Al-Lat dan Al-‘Uzzá

dan yang ketiga lain Manāt?(Quran 53:19-20)Syaitan mengambil peluang untuk membisikkan ayat-ayat ini kepada Muhammad:Ini adalah gharāniq dimuliakan, yang pengantaraannya diharapkan.

(Dalam bahasa Arab تلك الغرانيق العلى وإن شفاعتهن لترتجى.)Allāt, Al-'Uzzā dan Manāt adalah tiga dewi yang disembah oleh penduduk Mekah pada masa permulaan penyebaran Islam di Tanah Arab. Mentafsir makna "gharāniq" adalah sukar oleh kerana ia hanya disebut sekali tanpa konteks (hapax legomenon). Pengulas berkata perkataan itu bermakna burung jenjang. Perkataan Arab ini memang pada umumnya bermakna seekor "burung jenjang" - dengan kata tunggal ghirnīq, ghurnūq, ghirnawq dan ghurnayq, dan mempunyai bentuk makna lain untuk burung, termasuk "gagak" dan "helang".

Subteks bagi peristiwa ini bahawa Nabi Muhammad membelakangi konsep tauhid/monoteisme selain mengatakan bahawa dewi-dewi ini adalah benar dan menggunakan mereka sebagai pengantara adalah dibenarkan. Penduduk Mekah senang hati mendengar ayat-ayat ini dan mengikut sujud bersama Nabi Muhammad di hujung surah. Pelarian Islam yang melarikan diri ke Habsyah mendengar berita tentang penamatan penindasan dan mula kembali ke Mekah. Tradisi Islam pula mengatakan Jibril menegur keras Nabi Muhammad kerana menyelewengkan wahyu.

Dan tidaklah Kami mengutuskan sebelummu seorang Rasul atau seorang Nabi melainkan ia bercita-cita (supaya kaumnya beriman kepada ugama Allah), maka syaitan pun melemparkan hasutannya mengenai usaha Rasul atau Nabi itu mencapai cita-citanya; oleh itu Allah segera menghapuskan apa yang telah diganggu oleh syaitan, kemudian Allah menetapkan ayat-ayatNya dengan kukuhnya, dan Allah Maha Mengetahui lagi Maha Bijaksana.